b'\n_START_ARTICLE_\nRajko Slokar\n_START_SECTION_\n\xc5\xbdivljenje in delo\n_START_PARAGRAPH_\nRodil se je v Pla\xc4\x8dah pri Ajdov\xc5\xa1\xc4\x8dini. Osnovno \xc5\xa1olo je obiskoval v Ajdov\xc5\xa1\xc4\x8dini od leta 1942 do 1946, sprva je bila italijanska, po kapitulaciji Italije pa slovenska. Leta 1946 je za\xc4\x8del obiskovati ni\xc5\xbejo gimnazijo, po zaklju\xc4\x8dku te pa \xc5\xa1e petletno vi\xc5\xa1jo gimnazijo v Novi Gorici in jo kon\xc4\x8dal leta 1954. Na Filozofski fakulteti Univerze v Ljubljani je leta 1960 diplomiral iz slovenskega in angle\xc5\xa1kega jezika, nato pa je diplomiral \xc5\xa1e na Visoki \xc5\xa1oli politi\xc4\x8dnih ved v Beogradu. Sprva je dve leti pou\xc4\x8deval na Osnovni \xc5\xa1oli Ivana Roba v \xc5\xa0empetru pri Gorici, nato je kot organizator izobra\xc5\xbeevaja odraslih delal na tamkaj\xc5\xa1nji Delavski univerzi, kjer je kasneje postal direktor in jo vodil 26 let. V \xc4\x8dasu direktovanja, ob koncu \xc5\xa1estdesetih let, je sodeloval z Europahuis iz Bemelena na Nizozemskem in 4 leta vodil izvr\xc5\xa1ni odbor Zveze delavskih univerz Slovenije. Od leta 1988 do upokojitve v letu 2000 je bil ravnatelj Gori\xc5\xa1ke knji\xc5\xbenice Franceta Bevka v Novi Gorici, kjer je vodil tudi izgradnjo nove sodobne splo\xc5\xa1ne knji\xc5\xbenice. Na njegovo pobudo je nastala Zveza splo\xc5\xa1no-izobra\xc5\xbeevalnih knji\xc5\xbenic Slovenije in predsedoval je tudi njenemu upravnemu odboru._NEWLINE_Leta 2000 je prejel \xc4\x8copovo diplomo, leta 2001 pa nagrado Mestne ob\xc4\x8dine Nova Gorica._NEWLINE_\xc5\xbdivi in ustvarja na Pristavi pri Novi Gorici.'